OpenLLM-France/wikimedia huggingface dataset:
# Clearview Acres

Clearview Acres és una concentració de població designada pel cens dels Estats Units a l'estat de Wyoming. Segons el cens del 2000 tenia 850 habitants.

## Demografia

Segons el cens del 2000, Clearview Acres tenia 850 habitants, 295 habitatges, i 228 famílies. La densitat de població era de 275,8 habitants/km².
Dels 295 habitatges en un 36,6% hi vivien nens de menys de 18 anys, en un 65,8% hi vivien parelles casades, en un 5,1% dones solteres, i en un 22,4% no eren unitats familiars. En el 16,6% dels habitatges hi vivien persones soles el 3,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,17.
Per edats la població es repartia de la següent manera: un 31,9% tenia menys de 18 anys, un 7,1% entre 18 i 24, un 30,6% entre 25 i 44, un 26,5% de 45 a 60 i un 4% 65 anys o més.
L'edat mediana era de 33 anys. Per cada 100 dones de 18 o més anys hi havia 106,8 homes.
La renda mediana per habitatge era de 42.120 $ i la renda mediana per família de 45.750 $. Els homes tenien una renda mediana de 31.579 $ mentre que les dones 17.250 $. La renda per capita de la població era de 17.507 $. Entorn del 5,7% de les famílies i l'11% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clearview Acres». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 14 agost 2010].
* ↑ «Geographic Comparison Table- Clearview Acres». American Fact Finder. Oficina del Cens dels Estats Units, 12-01-2010.
# Chain of Strength

Chain of Strength és grup de música hardcore punk straight edge originari de Pomona, Califòrnia, que va tenir el seu apogeu entre 1988 i 1991.

## Biografia

El primer treball discogràfic de Chain of Strength fou un EP titulat True Till Death, publicat per Revelation Records. Després de separar-se de Revelation, van formar el seu propi segell, Foundation Records, i publicaren un altre EP, What Holds Us Apart. Un cop ja descatalogats ambdós treballs, Revelation Records va publicar-los junts (més una cançó extra) amb el nom de The One Thing That Still Holds True.
De 2006 a 2008, Alex Barreto tocà el baix amb el grup Alien Ant Farm. Actualment és el guitarrista d'Excel.

## Membres

* Curt Canales - Veu
* Ryan Hoffman - Guitarra
* Chris Bratton - Bateria
* Alex Barreto - Baix
* Frosty Crunch (Paul Hertz) - Guitarra

## Discografia

* 1989: True Till Death (EP, Revelation Records)
* 1990: What Holds Us Apart (EP, Foundation Records)
* 1995: The One Thing That Still Holds True (Revelation Records)

## Referències

* ↑ The One Thing That Still Holds True Arxivat 2018-08-14 a Wayback Machine. at Revelation Records
# Cleona

Cleona és una població dels Estats Units a l'estat de Pennsilvània. Segons el cens del 2000 tenia 2.148 habitants.

## Demografia

Segons el cens del 2000, Cleona tenia 2.148 habitants, 879 habitatges, i 639 famílies. La densitat de població era de 953,3 habitants per quilòmetre quadrat.
Dels 879 habitatges en un 33,6% hi vivien nens de menys de 18 anys, en un 61,1% hi vivien parelles casades, en un 8,2% dones solteres, i en un 27,3% no eren unitats familiars. En el 24,1% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,86.
Per edats la població es repartia de la següent manera: un 23,9% tenia menys de 18 anys, un 7% entre 18 i 24, un 32,4% entre 25 i 44, un 21,9% de 45 a 60 i un 14,8% 65 anys o més.
L'edat mediana era de 38 anys. Per cada 100 dones de 18 o més anys hi havia 94 homes.
La renda mediana per habitatge era de 44.761 $ i la renda mediana per família de 52.328 $. Els homes tenien una renda mediana de 34.574 $ mentre que les dones 23.944 $. La renda per capita de la població era de 21.090 $. Entorn del 2,8% de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cleona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Cleona». American Fact Finder. Oficina del Cens dels Estats Units, 12-01-2010.
# Regulador

«Regulador» té aquests significats:
* Regulador integrat
* Regulador de tensió
* Regulador de gas
* Regulador de busseig
* Regulador centrífug
* Regulador de pressió
# Clorur de benzoïl

El clorur de benzoïl és un clorur d'acil, un compost orgànic que resulta formalment de la substitució del grup hidroxi de l'àcid benzoic ${\ce {C6H5-C(=O)OH}}$ per un clorur. La seva fórmula molecular és ${\ce {C6H5-C(=O)Cl}}$. Fou sintetitzat per primera vegada el 1832 pels químics alemanys F. Wöhler i J. von Liebig a partir de benzaldehid, essent el primer halur d'acil descobert. S'empra en síntesi orgànica per a l'obtenció de colorants, perfums, herbicides i productes farmacèutics. És un agent cancerígen.

## Història

* Friedrich Wöhler
* Justus von Liebig
El clorur de benzoïl fou el primer halur d'àcid carboxílic en ser sintetitzat. El 1832 els químics alemanys Friedrich Wöhler (1800–1882) i Justus von Liebig (1803–1873) l'obtingueren a partir de benzaldehid. Posteriorment, el 1843, el químic francès August André Cahours (1813–1891) el preparà mitjançant la reacció de l'àcid benzoic amb pentaclorur de fòsfor ${\ce {PCl5}}$.

## Propietats

El clorur de benzoïl apareix com un líquid fumant incolor amb una olor picant. El seu punt de fusió és de –0,5 °C i el d'ebullició 201 °C. La seva densitat a temperatura ambient és 1,2 g/cm³. La seva pressió de vapor és 0,7 mmHg a 25 °C. El seu índex de refracció és de 1,5537 a 20 °C. Presenta una temperatura d'autoignició de 197,2 °C i el seu punt d'inflamació és de 68−72 °C. Dins aigua i etanol no és soluble perquè reacciona. És soluble en benzè, tetraclorur de carboni i disulfur de carboni.

## Síntesi

Comercialment, el clorur de benzoïl es produeix a partir del triclorofenilmetà, que es pot obtenir mitjançant la cloració del toluè. Aquest procediment consumeix una gran quantitat de clor.
Un procés alternatiu utilitza àcid benzoic. Els clorurs de fòsfor o els clorurs de ferro s'utilitzen com a catalitzadors en l'etapa solvolítica d'ambdós processos. El clorur de benzoïl també es pot fer mitjançant la reacció de l'àcid benzoic amb fosgen, clorur de tionil o pentaclorur de fòsfor; cloració de benzaldehid, alcohol benzílic o benzoat de benzil; i la reacció directa del benzè amb el fosgen o la combinació de monòxid de carboni i clor.

## Aplicacions

El principal ús industrial del clorur de benzoïl és en la producció de peròxid de benzoïl. Els usos secundaris inclouen la formulació d'herbicides i la producció de fàrmacs, plastificants i perfums.

## Referències

* ↑ Wöhler; Liebig «Untersuchungen über das Radikal der Benzoesäure» (en alemany). Annalen der Pharmacie, 3, 3, 1832, pàg. 249–282. DOI: 10.1002/jlac.18320030302.
* ↑ Cahours, A. «Action du perchlorure de phosphore sur les aldéhydes et les acides du groupe benzoïque». Ann. Chim. Phys., 23, 1848, pàg. 327-358.
* ↑ Ihde, Aaron J. The development of modern chemistry. Nova York: Dover, 1984. ISBN 0-486-64235-6.
* 1 2 3 4 PubChem. «Benzoyl chloride» (en anglès). [Consulta: 27 maig 2022].
# Jimmy Dickinson

James William Dickinson MBE (25 d'abril de 1925 - 8 de novembre de 1982) fou un futbolista anglès de la dècada de 1950.
Fou internacional amb la selecció d'Anglaterra amb la qual participà en la Copa del Món de futbol de 1950 i a la Copa del Món de futbol de 1954.
Passà tota la seva carrera al Portsmouth FC i a data de 2018, manté el rècord de partits de lliga jugats al club (770). Posteriorment fou entrenador del club.

## Referències

* ↑ Dickinson's image in Fratton Park
* ↑ «Jimmy Dickinson». EnglandFC.com. Arxivat de l'original el 28 maig 2010. [Consulta: 12 abril 2010].
* ↑ «World Cup 1950». rsssf.com. [Consulta: 12 abril 2010].
* ↑ «World Cup 1954». rsssf.com. [Consulta: 12 abril 2010].
* ↑ «Jimmy Dickinson - Gentleman Jim». MySportToday.co.uk. Arxivat de l'original el 7 d'octubre 2007. [Consulta: 12 abril 2010].
# Jimmy Durmaz

Jakup Jimmy Durmaz (nascut el 22 de març de 1986 a Örebro, Suècia) és un futbolista suec d'ascendència turc-aramea, que juga en la posició de migcampista. Actualment juga pel Toulouse i per la selecció de futbol de Suècia.

## Primers passos

Durmaz va néixer a la ciutat d'Örebro, a la Suècia central, en una família d'ortodoxos siris. El seu pare va emigrar de Midyat al sud-est de Turquia, on, Durmaz era elegible per a la ciutadania turca, que va rebre quan es va traslladar a Turquia el 2012. Ell va començar a jugar pel BK Forward en la seva adolescència.

## Clubs

| Club | País | Any |
| BK Forward | Suècia | 2005 - 2008 |
| Malmö FF | Suècia | 2008 - 2012 |
| Gençlerbirliği | Turquia | 2012 - 2014 |
| Olympiacos | Grècia | 2014 - 2016 |
| Toulouse | França | 2016 - |

## Referències

* 1 2 «JAKUP JİMMY DURMAZ - Player Details». TFF.org. [Consulta: 14 març 2015].
* ↑ «David Durmaz om mötet med sin nya klubb» (en swedish). svenskafans.com. Svenska Fans, 14-10-2008 [Consulta: 28 juny 2012].
* ↑ Max Wiman. «Ur ilskan växte årets stora succé». Sydsvenskan, 03-04-2011.
* 1 2 3 «Jimmy Durmaz ska underlätta flytt - kan skaffa turkiskt pass». Fotbolltransfers.
* ↑ «Jımmy Durmaz: "Bu kulüpte herkes çok iyi!"». genclerbirligi.org.tr. Arxivat de l'original el 23 d’octubre 2014. [Consulta: 16 octubre 2014].

## Enllaços externs

* Perfil al Malmö FF Arxivat 2014-10-19 a Wayback Machine.
* Perfil al SvFF
# Club Esportiu Principat

El Club Esportiu Principat va ser un club de futbol andorrà creat el 1989, amb seu a Andorra la Vella. Va ser un dels clubs de futbol més reeixits d'Andorra juntament amb el FC Santa Coloma i la UE Sant Julià, havent guanyat tres cops la primera divisió andorrana i cinc cops la Copa d'Andorra. El club es va dissoldre el 2015.

## Història

El club nasqué a partir de la Penya Madridista Charlot, fundada l'any 1987, que tenia la seu en un restaurant anomenat Charlie's Restaurant. L'any 1989 es refundà i adoptà el nom CE Principat. El CE Principat va ser el principal club d'Andorra la Vella havent aconseguit el rècord de tres victòries consecutives en lliga entre 1997 i 1999 i cinc trofeus consecutius en copa entre 1995 i 1999. Des de la creació de la primera divisió andorrana el 1995, el CE Principat va estar jugant a la màxima categoria fins al 2014, després de quedar vuitè a la lliga regular.
El 1997 el club va fer història en ser el primer club andorrà en participar en una competició europea, enfrontant-se al club escocès Dundee United. L'equip andorrà es va classificar tres vegades per a les competicions europees (Copa de la UEFA) al llarg de 1997 i 1999, però va ser eliminat a la primera ronda en totes les ocasions, ocupant així l'últim lloc a la taula històrica de totes les Copes d'Europa amb 6 derrotes i 48 gols encaixats.
Tot i que el CE Principat va ser un dels clubs més reeixits d'Andorra fins al 1999, des de llavors el club només va arribar a ser tercer a la lliga regular de la temporada 2008-09 i sis vegades semifinalista de la Copa Constitució durant les temporades 2000-01, 2001-02, 2003-04, 2004-05, 2008-09 i 2009-10.
El club sènior va ser inscrit a Segona Divisió després de patir el descens la temporada 2013-14 però es va retirar de la competició a la primera ronda. No obstant això els equips inferiors i juvenils van seguir competint en les seves respectives competicions. El 2015 el club no estava inscrit en cap competició nacional considerant-se dissolt.

## Palmarès

* 3 Lliga andorrana de futbol: 1997, 1998, 1999
* 6 Copa Constitució: 1994, 1995, 1996, 1997, 1998, 1999

## Referències

* ↑ [The Independent, https://www.independent.co.uk/sport/charlies-restaurant-on-menu-for-scots-1249966.html Charlie's Restaurant on menu for Scots]
* ↑ «Andorra List of foundation dates». rsssf.com. [Consulta: 9 abril 2017].
* ↑ «El líder deixa escapar l'aliró en perdre el derbi». [Consulta: 16 agost 2022].
* ↑ Lainz, Lluís. De portes endins (en castellà). Córner, 2012-09-30. ISBN 978-84-15242-38-3.
* ↑ «FAF - Visualización de Clasificación». [Consulta: 16 agost 2022].
* ↑ «Andorra - List of Champions». rsssf.com. [Consulta: 9 abril 2017].
* ↑ «Andorra - List of Cup Finals». rsssf.com. [Consulta: 16 setembre 2016].

## Enllaços externs

* Web oficial del club Arxivat 2012-02-10 a Wayback Machine.
# Joan Loperena i Romà

Joan Loperena i Romà (Girona, 1888 - Veracruz 1957) fou un advocat i polític català, diputat a les Corts Espanyoles durant la Segona República.

## Biografia

El seu pare era un mestre navarrès establert a Girona. El 1908 s'establí a Reus amb els seus germans, milità al Foment Nacionalista Republicà de Reus, que al seu torn s'adherí a la Unió Federal Nacionalista Republicana, partit pel que fou regidor de l'ajuntament de Reus (1917-1923). El 1910 col·laborava en algunes revistes locals, com ara Foc Nou, on hi escrivien membres del Grup Modernista de Reus. El 1920 es llicencià en dret per la Universitat de Barcelona. S'especialitzà en dret laboral i durant la dictadura de Primo de Rivera exercí com a advocat. El 1921 ocupà el càrrec de primer tinent d'alcalde i l'any següent, arran de l'assassinat de l'alcalde Manuel Sardà, va ser durant uns mesos l'alcalde accidental de la ciutat. Col·laborà activament al periòdic reusenc Foment, del qual en fou director.
Després de les eleccions municipals de 1930 fou escollit novament regidor de Reus. A les interessants "Converses sobre temes d'interès local", organitzades pel Centre de Lectura va presentar una ponència on defensava la necessitat de la municipalització dels serveis bàsics: higiene, sanejament, aigua potable, desaigües, escoles, serveis mèdics preventius i d'hospitalització, la construcció d'un teatre públic, i d'un estadi, etc. El març de 1931 participà en la Conferència d'Esquerres Catalanes en nom del Foment Nacionalista Republicà de Reus. Fou diputat a Corts per Esquerra Republicana de Catalunya a les eleccions generals espanyoles de 1931. El 1931 participà en la creació dels Jurats Mixtes de Treball, tribunals precursors de la jurisdicció social, que funcionaren fins a març de 1938. El 1933 fou inhabilitat pel seu propi partit per votar a favor de la concessió de la llibertat condicional a Joan March i Ordinas. Això, però, no li va impedir participar en les converses preliminars als fets del sis d'octubre de 1934 amb la CNT en representació d'ERC. Del gener al març de 1936 dirigeix el diari Foment'.
Durant la guerra civil espanyola fou cap dels Serveis Tècnics Administratius de la Comissaria General d'Ordre Públic de la Generalitat de Catalunya i dels Jurats Mixts. En acabar el conflicte es va exiliar a Mèxic i fou membre del secretariat tècnic del Consell Nacional de Catalunya i del secretariat tripartit del pacte Galeusca el 1944. També treballà a l'editorial Grijalbo.

## Referències

* ↑ Olesti Trilles, Josep. Diccionari biogràfic de reusencs. Reus: l'Ajuntemant, 1991, p. 397.
* ↑ González i Vilalta, Arnau. Els diputats catalans a les Corts Constituents (1931-1933). Barcelona: Abadia de Montserrat, 2006, p. 369. ISBN 8484157733.

## Enllaços externs

* Joan Loperena. Biografia
* Fitxa del Congrés dels Diputats (castellà)
# Ramon Roig

Ramon Roig és el nom dels següents personatges:
* Ramon Roig i Ferré (la Riba, 1849 - Barcelona 1923), autor teatral.
* Ramon Roig Masvidal (Barcelona, 1851 - 1945) darrer supervivent dels voluntaris catalans a la Guerra de Cuba de 1869 i president de l'associació que els aplegava.
* Ramon Roig Segarra (Orpesa, 1963 - Barcelona, 2016), pintor.
# Ramon Roger I de Pallars Sobirà

Ramon Roger I de Pallars Sobirà (? - 1295) fou comte de Pallars Sobirà. Fill de Roger II de Pallars Sobirà i de Sibil·la de Berga, i germà d'Arnau Roger I. El seu territori fou atracat per les tropes de Roger Bernat III de Foix. A diferència del seu germà, qui s'havia reconciliat amb Pere el Gran, Ramon Roger va participar en la Croada contra la Corona d'Aragó en el costat dels croats, sent el causant de la Revolta de Perpinyà segrestant als caps de la ciutat i confiscant-los els béns.
A la seva mort el 1295 el va succeir la seva neboda Sibil·la

## Referències

* ↑ «Ramon Roger I de Pallars Sobirà». Gran Enciclopèdia Catalana. Barcelona: Grup Enciclopèdia Catalana.
* ↑ Desclot, Bernat. Relacion historica de la famosa invasion del exercito y armada de Francia (en castellà). Imprenta de Sancha, 1793, p. 50.
# Joan VIII d'Harcourt-Lorena

Joan VIII de Lorena, mort el 1473 va ser comte titular d'Harcourt, comte d'Aumale i baró d'Elbeuf de 1458 a 1473. Era fill d'Antoni de Lorena, comte de Vaudémont i senyor de Joinville i de Maria d'Harcourt, comtessa d'Aumale i baronessa d'Elbeuf.
Des de 1448, els seus pares li cediren els drets al comtat d'Harcourt. El 1449, en ocasió d'una ruptura d'una treva entre França i Anglaterra, fou enviat pel rei de França Carles VII en ambaixada amb el duc de Borgonya.
El 1469, fou nomenat capità d'Angers, després senescal i governador d'Anjou. Va morir al començament de 1473, sense esposa ni posteritat, i els seus títols i les seves càrregues van passar al seu nebot Renat II de Lorena.

## Fonts

* Georges Poull, La maison ducale de Lorraine, 1991
# Clackamas (tribu)

Els clackamas són una tribu d'amerindis dels Estats Units situats a l'estat d'Oregon que tradicionalment vivien al llarg del riu Clackamas a la vall de Willamette. Lewis i Clark estimaren llur població en 1.800 individus el 1806. Aleshores la tribu vivia en 11 llogarets i subsistia de la pesca i recollir arrels.
Pel 1855, els 88 membres supervivents de la tribu foren re-assentats a Grand Ronde (Oregon), primer a la reserva índia de Grand Ronde; després es barrejaren en la població general.
Hi ha descendents dels clackamas entre els membres de les tribus confederades de la comunitat Grand Ronde d'Oregon.
Com d'altres tribus chinook practicaven la deformació craniana artificial. Des de la infància el cap es comprimeix entre plaques amb pendent i d'aquesta manera el front quedava enrere.
Ells són els propietaris tècnics del meteorit de Willamette.

## Llengua

La seva llengua ja extinta també es coneix com a clackamas, i és una de les llengües chinook, en concret una varietat d'alt chinook. Està estretament relacionas amb l'encara viva (però fortament amenaçada) Wasco-Wishram, que és una altra varietat d'alt chinook.
Un cert nombre de topònims al voltant del riu Columbia deriven del clackamas, particularment:
* Diversos indrets anomenats Clackamas;
* Diversos indrets anomenats Willamette.

## Vegeu també

Altres chinooks de l'alt riu Columbia:
* Cathlamet
* Multnomah

## Referències

* ↑ Snyder, Eugene E.. Portland Names and Neighborhoods: Their Historic Origin. Portland: Binford & Mort, 1979. p.110.

## Enllaços externs

* Els Clackamas Arxivat 2019-07-13 a Wayback Machine.
* Més dels Clackamas Arxivat 2010-08-19 a Wayback Machine.
* National Geographic sobre els Clackamas
* El meteorit de Willamette
# Charrais (Alt Loira)

Charraix és un municipi francès situat al departament de l'Alt Loira i a la regió d'Alvèrnia-Roine-Alps. L'any 2007 tenia 96 habitants.

## Demografia
### Població

El 2007 la població de fet de Charraix era de 96 persones. Hi havia 40 famílies de les quals 8 eren unipersonals (8 dones vivint soles i 8 dones vivint soles), 12 parelles sense fills, 16 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 75 habitatges, 39 eren l'habitatge principal de la família, 28 eren segones residències i 8 estaven desocupats. 72 eren cases i 1 era un apartament. Dels 39 habitatges principals, 33 estaven ocupats pels seus propietaris, 2 estaven llogats i ocupats pels llogaters i 4 estaven cedits a títol gratuït; 5 tenien tres cambres, 7 en tenien quatre i 27 en tenien cinc o més. 35 habitatges disposaven pel capbaix d'una plaça de pàrquing. A 14 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Charraix el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 8 |
| 8 | 65 a 69 | 8 |
| 4 | 60 a 64 | 8 |
| 0 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 8 | 40 a 44 | 0 |
| 0 | 35 a 39 | 4 |
| 4 | 30 a 34 | 0 |
| 0 | 25 a 29 | 8 |
| 4 | 20 a 24 | 0 |
| 0 | 15 a 19 | 4 |
| 0 | 10 a 14 | 4 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 46 persones, 36 eren actives i 10 eren inactives. Les 36 persones actives estaven ocupades(21 homes i 15 dones).. De les 10 persones inactives 4 estaven jubilades, 1 estava estudiant i 5 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era un paleta.
L'any 2000 a Charraix hi havia 12 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Charraix a l'INSEE.
* Évolution et structure de la population Fitxa amb el detall de dades de Charraix a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Charro

Charro (títol original: Charro!) és un western estatunidenc dirigida per Charles Marquis Warren, estrenada el 1969. Ha estat doblada al català.

## Argument

Jess Wade, exmembre d'una banda de fugitius dirigida per Vince Hackett, troba en un saloon mexicà Tracey Winters, un antic flirt, així com el germà segon de Vince, Billy Roy. Aquest últim organitza sobre el terreny una reunió entre el grup i Jess, però no volent aquest retornar amb el seu passat, l'enfrontament és inevitable.

## Repartiment

* Elvis Presley: Jess Wade
* Ina Balin: Tracey Winters
* Victor French: Vince Hackett
* Barbara Werle: Sara Ramsey
* Solomon Sturges: Billy Roy Hackett
* Lynn Kellogg: Marcie
* Paul Brinegar: Opie Keetch
* Harry Landers: Heff
* Tony Young: Tinent Rivera
* James Almanzar: Xèrif Ramsey
* Charles H. Gray: Mody
* John Pickard: Jerome Selby
* Garry Walberg: Martin Tilford
* Duane Grey: Gabe
* Rodd Redwing: Lige
* J. Edward McKinley: Henry Carter
* Robert Luster: Will Joslyn
* James Sikking: Gunner

## Referències

* ↑ esadir.cat. Charro. esadir.cat.
* ↑ «Charro». The New York Times.
# Remy Zero

Remy Zero és un grup de rock alternatiu d'Alabama (EUA), format per un conjunt de joves anomenats:
* Cijun Tate (veu, guitarra)
* Shelby Tate (veu, guitarra, teclat)
* Gregory Slay (bateria)
* Cedric Lemoyne (baix)
* Jeffery Cain (guitarra).
La banda es va fer famosa quan Smallville va triar com a tema principal la cançó Somebody save me.

## Discografia
### Àlbums d'estudi

* Remy Zero, 1996
* Villa Elaine, 1998
* The Golden Hum, 2001

### EP

* Live On Morning Becomes Eclectic 1998
* A Searchers EP 2001
* Remy Zero, EP 2010